Manifest anarhist 
în memoria lui Allen Ginsberg 
şi a lui Jack Kerouac 


I Pe stradă 


Am scris poemul ăsta cu propriul meu sînge pe stradă 
în 27 aprilie 1998 noaptea în Piaţa Kogălniceanu 
tocmai coborit din 85 după ce am condus-o 

pe Michelle care m-a părăsit 

ajunsese să-mi pună întrebările mele cu " de ce "-ul 
mai mare care nu te duc la nimic La motor după ce 
am adus-o de la un concurs de înot unde 

se fluiera se zbiera de parcă erai înauntrul sirenei 
unui tren 

Am scris pentru că n-a vrut să se culce la mine ca 
mai demult urînd camera mea de cămin vorbindu-mi 
despre apartamentul ei cu cinci camere şi părinţi diplomaţi 


Tot farmecul meu s-a terminat după ce i-am dat unui 
căţel biscuiţi pe stradă 


am cerşit dragostea pe stradă 

Divaghez dar sînt încă liniştit n-o să mă sinucid 
decât după ce lumea se va distruge şi 

moartea va fi 

M-am pişat pe strada 

Cei care se masturbează sînt nişte flori 

pe stradă 


Am plîns pe stradă 


Am văzut vrăjitoarele nopţii înfigîndu-şi sticle de cola 
în fund pe stradă 


Am văzut soldaţi iubindu-se pe nori de tampoane 
folosite pe stradă 


Am înnebunit pe stradă 


După ce am stat închis cîteva săptămîni 
în garsoniera cu blănuri 


am înnebunit 


Am vrut să fiu o stradă pe stradă 

Am vrut să am capul de piatră pe stradă 
după ce am văzut Zidul de o mie de ori 
toată cultura mea generală 

pe stradă 


Nu m-a interesat fiinţa ta 
pe stradă 


Am folosit prezervative pe stradă 
şi am dormit pe stradă 
şi am înţeles tot 


Ei vor să te mutileze pe stradă ! 
chiar fac asta chiar noi 


Ei pot să te oprească pe stradă ! 
Ei vor să te distrugă pe stradă ! 
Vor să te faca Ei 


şi să discuti politicacorect la televizor ! 


Ei spermează în gura ta cască 
pe stradă 


Ei vor să pună ciment pe stradă ! 


Eu sînt lisus Hristos şi ei vor 
să mă aresteze pe stradă ! 


Ei au bani pe stradă şi aşteaptă 
să le mai dai şi tu 
pe stradă 


Ei intră în creierul tău în apartament 
şi creierul tău e împroşcat pe stradă 


Ei te fac să cumperi coca-cola pe stradă ! 
Mă piş în cocacola pe stradă ! 


Ei aleargă pe stradă şi vor 
să alergi ca ei ! 


Hristos era un om beat ? 


Eu sînt beat ! 

Mi-am pierdut minţile, dar sînt liber 
pe stradă 

Mi-am pierdut minţile, dar sînt beat ! 


Ei nu şi-au pus problema curcubeului pe stradă ! 
L-au folosit ! 


Ei n-au văzut strada pe stradă ! 
Capitalismul e o felaţie pe stradă ! 


Tu eşti mai bun decit ceilalţi aşa că 
fă bani ! 


Cînd o să terminaţi odată toată porcaria asta cu dragostea ? 
Cînd o să vă iubiţi ? 

Cînd o să se termine teatrul ? 

Cînd vom face dragoste toţi ? 

pe stradă ! 

De ce nu i-aţi dat lui Allen Ginsberg 

premiul Nobel pentru dragoste ? 

Cînd o să-mi daţi un premiu pentru că vreau 

să vă distrug ? 

Cînd o să le daţi tot ce aveţi cerşetorilor ? 

Cînd o să înnebuniţi ? 

Sînteţi porci ! 

Cînd o să faceţi dragoste cu venele deschise 

pe stradă ?! 

Cînd o să vă rupeţi sexele pe stradă ? 

Cînd o să plîngeţi de ce nu plingeţi toţi pe stradă ?! 


Minţile mele nu sînt întregi stradă, pe stradă ! 
" Nu te-am iubit niciodată " pe stradă ! 

" Între noi n-a fost nimic " pe stradă ! 
Moartea jucînd şotron pe stradă ! 

Michelle sărind coarda unui curcubeu 


pe stradă ! 
Violîndu-mă ! 


Am făcut dragoste numai cînd m-am prefăcut că-mi 
deschid venele ! 
pe stradă ! 


Acum venele mele deschise picură stins 


II România 


Tu cine eşti ? tu eşti o fată ? Există 
oameni ? (tiu că mă aştepţi ! 

Nici nu şti cine sînt ! 

Pentru patru sute de mii pe lună 
fac întrebările la ProTv 

şi tu le îndrugi cînd te uzi 


tu eşti o fată ca o ţară 

şi eu spermez în creierul tău 

pentru 400.000, România 

dragostea costa, România 

Ţii tu minte ce spunea Petru Ilieşu, România ? 
nu ştia cine-mi eşti ... 


Simt că înnebunesc, România 

Incep să pierd controlul între lumea interiorităţii 
şi exterior , România 

Aş fi fost un poet al interiorului 

dacă aş fi avut ce mânca 

România 

Mi-e foame, România 

De ce mi-e foame, România ? 

Vreau să dorm pentru totdeauna , România ! 
Vreau să mor ! 


Eu te cultiv, România ! 
Eu bag informaţie în creierul tău prost 
şi brutal ! 


Eu sînt fetiţă, România ! 
Eu ştiu totul, România ! 
{i totul e violul unei bande de sodomişti 


Ţi se vedeau chiloţii, România 


pentru că tu te-ai pus în spate în troleibuz 

unde se văd chiloţii 

Numai că nu-i aveai, România 

Degeaba ţi-ai pus ochelari şi erai "superaranjată" 
Nu vezi nimic, România ! 

M-am făcut că mă uit la cerul albastru 

de la Eroilor din geamuri 

M-am prefăcut că nu mă interesezi, România, 

Că nu ma interesează vânataia ta de pe gleznă 


Tu nici nu şti în ce raporturi o să fim 
România, 
o să-ţi spun să borăşti şi o să borăşti ! 


Eu sînt creierul tău beat, România 

numai că tu gindeşti cu picioarele 

Crezi că e bine să trăieşti, Proasto ? 

Crezi ca sînt fericit că lucrez la Megavision 
şi acolo se produc Marile Mele Viziuni - 
linguri care izbesc pînă sparg farfurii ? 


Sînt atent cu tine, România, 

îţi introduc penisul meu lung şi negru 

în gură, România 

la sfîrşit o să ştii şi cîştigi, România 

Ai învăţat să faci bani ? 

Mai poţi să răspunzi, România ? 
Preşedinţii sînt nişte cretini, România 
guvernul e o adunătură de cretini 

ei n-au dat niciodată bani unor cerşetori, România 
putem să trăim cu apă şi rădăcini, România 
putem să fugim în munţi, 

România 

numai că tu nu vrei 


România ! 

Există oameni care înnebunesc 
pentru banii tăi de jucarie 

Ce-ai făcut cu mama 

O să-mi faci şi mie 

Nici nu pot să mă uit în ochii tăi 


O să scriu un poem care 

o să te distrugă, România 

şi el o să fie tradus, România 

o să fiu singur şi o să fiu nebun şi 


o să mă sinucid ! 


Dacă vine cineva să mă scoţi din mormînt, România 
nu cred că există Dumnezeu, România 

însă în sticlele de coca-cola am spermat 

ca să rămîn în burta ta, România 

copilul tău etern şi cretin, România 


Am greşit, recunosc, România 

sînt un om fără bani 

pe care să-i ard 

Hristos a fost un om fără bani 

Eu sînt Hristos, România, şi mă sinucid 


Sper că eşti satisfacută, România 

Sper că vrei să faci nani, România 

Sper că ţi-ai băgat banii la cec, România 
Ţi-ai întemeiat deja 

viitoarea familie, România ? 

Nu cred că plîngi pentru mine 

Nu cred că ştii să plingi, România 

Nu cred că sînt băiatul tău mic, România 
nu şti să plîngi 


